
A  N  U  N  T
Spitalul Universitar de Urgenţă Militar Central “Dr.Carol Davila” Bucureşti, în conformitate cu prevederile H.G. nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, organizează concurs pentru ocuparea pe perioadă nedeterminată - normă întreagă a unui post contractual civil vacant de conducere  de șef secție gr. II (studii superioare) –  din cadrul Secției asigurare aparatură medicală/Oficiu sprijin logistic/Administrativ.
Postul vacant a fost aprobat pentru a fi scos la concurs în conformitate cu prevederile art.II din Legea nr.166/2026 pentru modificarea art.652 din Legea nr.95/2006 privind reforma în domeniul sănătății, precum și pentru exceptarea de la prevederile alin. (1) al art.XXII din Legea nr.141/2025 privind unele măsuri fiscal-bugetare.
Condiţiile generale necesare ocupării postului vacant scos la concurs, conform art.15 din    Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice aprobat prin H.G. nr.1336/2022, cu modificarile si completarile ulterioare:
- are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
- cunoaşte limba română, scris şi vorbit; 
- capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
 - stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
 - îndeplinește condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
 - nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
- nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
- nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
- îndeplinește cerințele specifice prevăzute la art.542 alin.1 și alin.2 din Ordonanța de urgență a Guvernului nr.57/2019, cu modificările și completările ulterioare. 
Condiţiile specifice necesare pentru ocuparea postului vacant scos la concurs:
- nivel de studii – superioare în domeniul secției (domeniul de studii: inginerie medicală, științe inginerești aplicate);
- diplomă de licenţă în specialitatea inginerie medicală, științe inginerești aplicate, însoţită de suplimentul descriptiv (foaia matricolă);
- diplomă de bacalaureat, însoţită de suplimentul descriptiv sau foaia matricolă, după caz;
- nivel de acces la informaţii clasificate sau acordul scris al candidatului privind verificarea în vederea obţinerii autorizaţiei de acces la informaţii clasificate sau a certificatului de securitate;
- vechime: minim 5 ani vechime în muncă și în specialitatea studiilor.
         - Pentru înscrierea la concurs candidaţii vor prezenta :
 1. FORMULAR DE ÎNSCRIERE LA CONCURS  (conform modelului anexat).
 2.  COPIA ACTULUI DE IDENTITATE sau orice alt document care atestă identitatea, potrivit legii, aflate în termen de valabilitate.
 3. COPIA CERTIFICATULUI DE CĂSĂTORIE SAU A ALTUI DOCUMENT PRIN CARE S-A REALIZAT SCHIMBAREA DE NUME, dacă este cazul.
4. COPIILE DOCUMENTELOR CARE ATESTĂ NIVELUL STUDIILOR şi ale altor acte care atestă efectuarea unor specializări/cursuri/calificari, precum şi COPIILE DOCUMENTELOR CARE ATESTĂ ÎNDEPLINIREA CONDIŢIILOR SPECIFICE ALE POSTULUI, SOLICITATE DE INSTITUŢIE.
 5. COPIA CARNETULUI DE MUNCĂ, după caz.
 6. COPIA ADEVERINȚEI/adeverințelor ELIBERATE DE ANGAJATOR/angajatori PENTRU PERIOADA LUCRATĂ, CARE SĂ ATESTE VECHIMEA ÎN MUNCĂ ȘI ÎN SPECIALITTATEA STUDIILOR SOLICITATE PENTRU OCUPAREA POSTULUI (model orientativ anexat).
7. COPIA CONTRACTELOR INDIVIDUALE DE MUNCĂ, ACTELOR ADIŢIONALE şi A DECIZIILOR DE ÎNCETARE a c.i.m. (de la data de 01.01.2011 până în prezent).
8. CERTIFICAT DE CAZIER JUDICIAR – în original, sau o declaraţie pe propria răspundere privind antecedentele penale (model declarație). În acest caz, candidatul declarat admis la selecţia dosarelor are obligaţia de a completa dosarul de concurs cu certificatul de cazier judiciar in original, anterior datei de susţinere a primei probe de concurs. 
9. CERTIFICAT DE INTEGRITATE COMPORTAMENTALĂ – în original, din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;  
10 ADEVERINŢĂ MEDICALĂ – în original care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. 
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. 
Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. 
Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut în prezentul anunț pentru depunerea dosarelor propunerea sa privind instrumentele necesare pentru asigurarea accesibilităţii probelor de concurs.
11. CURRICULUM VITAE, model comun european (model orientativ).
12. DECLARAŢIE referitoare la acordul candidatului privind verificarea în vederea obţinerii autorizaţiei de acces la informaţii clasificate sau a certificatului de securitate (conform modelului anexat).
13. Dosar cu şină.
Copiile de pe actele prevăzute la punctele  2, 3, 4, 5, 6, 7 precum şi copia certificatului de încadrare într-un  grad de handicap prevăzut la punctul 10 se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Dosarele pentru înscrierea la concurs se vor prezenta la sediul S.U.U.M.C. “Dr.Carol Davila”
(Administrativ, telefon 021.319.30.51 – 60, interior 1321) . 
în perioada 09.11.2026 – 20.11.2026 (07,30 – 11,30); 
În vederea atribuirii codului numeric pentru identificare, candidații depun dosarele de concurs la compartimentul Documente Clasificate.

NU se mai primesc dosare pentru înscriere după data 20.11.2026, ora 11,30.

NU SE ADMITE COMPLETAREA DOSARULUI DE CONCURS DUPA DEPUNEREA ACESTUIA, CU EXCEPŢIA DEPUNERII ULTERIOARE A CAZIERULUI JUDICIAR, în original, CARE VA FI PREZENTAT LA PRIMA PROBA DE CONCURS

Concursul constă în următoarele etape:
- selecţia dosarelor de înscriere la concurs
- proba scrisă 
- interviu
Se pot prezenta la următoarea etapă/probă numai candidaţii declaraţi admişi la etapa/proba precedentă. Ocuparea postului se va face în ordinea descrescătoare a punctajelor finale obţinute de candidaţii declaraţi admişi la finalul concursului. 
Probele de concurs se vor desfăşura la sediul Spitalului Universitar de Urgenţă Militar Central „Dr. Carol Davila”, astfel:
- proba scrisă în data de 02.12.2026, ora 09,00
- interviu în data de 08.12.2025 ora 09,00


CALENDARUL de desfăşurare a concursului organizat pentru ocuparea postului vacant de
șef secție gr.II  (studii superioare) – Secția asigurare aparatură medicală

	- Perioada, data-limită şi ora de depunere a dosarelor de înscriere la concurs
	09.11.2026 – 20.11.2026 (07,30 – 11,30); 

	- Data de selecţie a dosarelor de înscriere 
	23.11.2026, ora 09,00

	- Data afişării rezultatului selecţiei dosarelor de înscriere 
	24.11.2026

	- Data de depunere a contestaţiilor privind selecţia dosarelor de înscriere 
	25.11.2026 (08,00 – 11,30) 

	- Data afişării rezultatului contestaţiilor privind selecţia dosarelor de înscriere
	26.11.2026

	- Data probei scrise
	02.12.2026, ora 09,00

	- Data afişării rezultatului probei scrise
	03.12.2026

	- Data de depunere a contestaţiilor privind proba scrisă
	04.12.2026 (08,00 – 11,30)

	- Data afişării rezultatului contestaţiilor privind proba scrisă
	07.12.2026

	- Data interviu
	08.12.2026 ora 09,00

	- Data afişării rezultatului interviu
	09.12.2026

	- Data de depunere a contestaţiilor privind interviul
	10.12.2026 (08,00 – 11,30)

	- Data afişării rezultatului contestaţiilor privind interviul
	11.12.2026

	- Data afişării rezultatului final
	11.12.2026




Bibliografie si tematica pentru concursul organizat pentru ocuparea postului vacant de șef secție gr.II  (studii superioare) – Secția asigurare aparatură medicală

BIBLIOGRAFIE 
1. ORDIN nr. 2.219 din 14 iulie 2022  privind controlul prin verificare periodică a dispozitivelor medicale aflate în utilizare, evaluarea performanțelor dispozitivelor medicale secondhand puse în funcțiune și eliberarea avizului de utilizare pentru dispozitivele medicale din dotarea mijloacelor de intervenție pentru asistență medicală de urgență prespitalicească.
2. LEGE nr. 95 din 14 aprilie 2006  privind reforma în domeniul sănătăţii, republicată cu modificările şi completările ulterioare.
3. Carte - Dispozitive și echipamente medicale, V. L. Purcărea, I.R. Gheorghe, H.M. Vîrgolici, A.V. Radu, C.M. Gheorghe, Editura Universitară "Carol Davila", Bucuresti, 2018.
4. Norme privind procedurile de autorizare, aprobate prin Ordinul preşedintelui Comisiei Naționale pentru Controlul Activităților Nucleare nr. 155 din 02 iulie 2018.
5. LEGE nr. 98 / 2016 privind achiziţiile publice, cu modificările şi completările ulterioare.
6. Norme metodologice de aplicare a prevederilor referitoare la atribuirea contractului de achiziţii publice / acordului cadru din Legea 98 / 2016 privind achiziţiile publice, aprobate prin H.G. 395 / 2016,  cu modificările şi completările ulterioare.
7. LEGE nr. 500/2002 privind finanțele publice, cu modificările și completările ulterioare
8. Norme metodologice privind angajarea, lichidarea, ordonanțarea și plata cheltuielilor bugetare, cu modificările ulterioare, aprobate prin O.M.F. nr. 1.140/2025. 
9. Norme specifice privind organizarea și conducerea contabilității în M.A.P.N aprobate prin ORDIN nr. M.256 din 21 noiembrie 2024.
10. Instrucțiuni privind scoaterea din funcțiune și casarea activelor fixe, precum și declasarea și casarea bunurilor materiale, altele decât activele fixe, în Ministerul Apărării Naționale, aprobate prin ORDIN nr. M.92 din 16 septembrie 2013, cu modificările și completările ulterioare.
11. O.U.G. nr. 5/2015 privind deşeurile de echipamente electrice şi electronice, cu modificările și completările ulterioare 

TEMATICA - 
1. ORDIN nr. 2.219 din 14 iulie 2022 privind controlul prin verificare periodică a dispozitivelor medicale aflate în utilizare, evaluarea performanţelor dispozitivelor medicale secondhand puse în funcţiune şi eliberarea avizului de utilizare pentru dispozitivele medicale din dotarea mijloacelor de intervenţie pentru asistenţă medicală de urgenţă prespitalicească.
2. LEGE nr. 95 din 14 aprilie 2006  privind reforma în domeniul sănătăţii, republicată cu modificările şi completările ulterioare - Titlul XX Dispozitive medicale - Capitolul I Dispoziţii generale, Capitolul III Supravegherea dispozitivelor medicale în utilizare.
3. Carte - Dispozitive și echipamente medicale, V. L. Purcărea, I.R. Gheorghe, H.M. Vîrgolici, A.V. Radu, C.M. Gheorghe, Editura Universitară "Carol Davila", Bucuresti, 2018 - Noțiuni specifice privind echipamentele medicale.
4. Norme privind procedurile de autorizare, aprobate prin Ordinul preşedintelui Comisiei Naționale pentru Controlul Activităților Nucleare nr. 155 din 02 iulie 2018.
5. LEGE nr. 98 din 19 mai 2016 privind achiziţiile publice. Capitolul II Reguli generale de participare şi desfăşurare a procedurilor de atribuire. Capitolul III Modalităţi de atribuire. Capitolul IV Organizarea şi desfăşurarea procedurii de atribuire. Capitolul V Executarea contractului de achiziţie publică/ acordului-cadru. Capitolul VI Cazuri specifice de încetare a contractului de achiziţie publică. 
6. Norme metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin H.G nr. 395 din 2 iunie 2016 cu modificările şi completările ulterioare - Capitolul II Planificarea şi pregătirea realizării achiziţiei publice - Etapele procesului de achiziţie publică. Capitolul IV Executarea contractului de achiziţie publică/acordului-cadru. 
7. LEGE nr. 500 din 11 iulie 2002 privind finanţele publice. Capitolul I Dispoziții generale. Capitolul II Principii, reguli şi responsabilităţi. Capitolul III Procesul bugetar. Capitolul IV Finanţele instituţiilor publice. Capitolul VI Dispoziţii finale. 
8. Norme metodologice din 14 iulie 2025 privind angajarea, lichidarea, ordonanţarea şi plata cheltuielilor bugetare aprobate prin ORDINUL nr. 1.140 din 14 iulie 2025 - Capitolul I Dispoziţii generale. Capitolul II Angajarea cheltuielilor. Capitolul III Lichidarea cheltuielilor. Capitolul IV Ordonanţarea cheltuielilor. Capitolul V Plata cheltuielilor. Capitolul VI Precizări aplicabile unor situaţii particulare. Capitolul VII Dispoziţii tranzitorii. Capitolul VIII Dispoziţii finale. Anexa nr. 1 și Anexa nr. 2. 
9. Norme specifice privind organizarea și conducerea contabilității în M.A.P.N aprobate prin ORDIN nr. M.256 din 21 noiembrie 2024.
10. Instrucțiuni privind scoaterea din funcțiune și casarea activelor fixe, precum și declasarea și casarea bunurilor materiale, altele decât activele fixe, în Ministerul Apărării Naționale, aprobate prin ORDIN nr. M.92 din 16 septembrie 2013, cu modificările și completările ulterioare.
11. O.U.G. nr. 5/2015 privind deşeurile de echipamente electrice şi electronice, cu modificările și completările ulterioare. 
PRECIZĂRI: 
1. Actele normative prevăzute în bibliografia recomandată candidaților vor fi studiate în forma actualizată la data publicării anunțului de concurs; 
2. Actele normative menționate în tematică și pentru care nu sunt specificate capitole sau titluri, vor fi studiate în totalitate
                                                                        
                   
